دبامیانو ولایت پنجاب ولسوالۍ کې دافغانی سرې میاشتې ټولنی له لوری د ۳۰۰ اړمنو او بیوزله بزګرانو سروی نن پای ته ورسیده! نن چهارشنبه د روان ۱۴۴۵ سپوږمیزکال د صفرالمظفر میاشتی په ۲۰ نیټه، چی د ۱۴۰۲ لمریز کال دوږی میاشتی له ۱۵ نیټی سره سمون لری. دبامیانو ولایت په پنجاب ولسوالۍ کې دافغانی سرې میاشتې ټولنی له لوری د ۳۰۰ اړمنو او بیوزله بزګرانو سروی دپنجاب ولسوالۍ په مختلفو کلیو او بانډو کې پای ته ورسیده.دسروې دلا ښه شفافیت په موخه دبامیانو نماینده ګۍ رئیس مولوی حیات خان صافی،د مرکزی دفتر دخطر دکموالی آمریت کارمند سیدالرحمان سعادت او د شمال لویدیځ مرکزی زون ریاست د پیښو عمومی مدیر نجیب الله هاشمیار هم شتون درلود. دیادونی وړ ده چې یاده سروی دRedrose Collect پرمختللی سیستم په واسطه ترسره شوه او په نږدی راتلونکې کې به دافغانی سرې میاشتې ټولنی لخوا هربزګر ته ۵۰ کیلو اصلاح شوی د غنمو تخم ،۵۰کیلو سپینه کیمیاوی سره (کود) او ۵۰ کیلو توره سره وویشل شی. دبامیانو ولایت دافغانی سرې میاشتې نماینده ګۍ ریاست دنشراتو مدیریت.